MINISTERSTVO ŽIVOTNÉHO PROSTREDIA
SLOVENSKEJ REPUBLIKY
Číslo: 40-20/2003-min.

Materiál na rokovanie 
vlády SR

Dodatok

Správa 

o stave monitorovania geologických faktorov životného prostredia s poukázaním na hroziace havárie a možnosti predchádzania týmto haváriám 
________________________________________________________________________

Podnet:                                                                       Obsah materiálu: 
Uznesenie vlády SR č 907/2002 | Doložka finančných, ekonomických, environmentálnych vplyvov a vplyvov na zamestnanosť

Predkladá:
László Miklós
minister životného prostredia SR                         

Bratislava, 7. mája 2003 
Doložka

finančných, ekonomických, environmentálnych vplyvov a vplyvov na zamestnanosť

a) Vyčíslenie odhadu dopadov na verejné financie

1.

Podľa návrhu uznesenia, bod B.1., nebude mať materiál v roku 2003 žiadny dopad na verejné financie. Pre rok 2004 a ďalšie roky do roku 2010 majú traja rezortní ministri v spolupráci  s ministrom financií uplatňovať na realizáciu opatrení v zmysle predloženého  materiálu tieto čiastky:

pre MŽP SR | 3 000,0 mil. Sk | v roku 2004
| 3 500,0 mil. Sk | v roku 2005
| 4 000,0 mil. Sk | v roku 2006
| 3 500,0 mil. Sk | v roku 2007
| 3 000,0 mil. Sk | v roku 2008
| 2 500,0 mil. SK | v roku 2009
| 1 472,0 mil. Sk | v roku 2010
spolu: | 20 972,0 mil. Sk |
pre MV SR | 100,0 mil. Sk | v roku 2004
| 100,0 mil. Sk | v roku 2005
| 88,0 mil. Sk | v roku 2006
spolu | 288,0 mil. Sk |
pre MV RR SR | 8,5 mil. Sk | v roku 2004
| 8,0 mil. Sk | v roku 2005
| 8,0 mil. Sk | v roku 2006
spolu | 24,5 mil. Sk |

Ak budú požiadavky uvedených troch rezortov  akceptované, bude to znamenať zvýšené čerpanie štátneho rozpočtu v zmysle tabuľky.

2. | Prijatie materiálu nebude mať žiadny vplyv na rozpočet štátnych fondov.
3. | Prijatie materiálu nebude mať žiadny vplyv na rozpočty obcí a VÚC.

4.

Pri realizácii prác v rozsahu podľa bodu B.1. uznesenia sa predpokladá zvýšenie príspevkov do rozpočtu Sociálnej poisťovne, zdravotných poisťovní a Národného úradu práce v rozsahu:

rok 2004             400 mil. Sk
rok 2005             450 mil. Sk
rok 2006             500 mil. Sk.

5. | Prijatie materiálu nebude mať žiadny vplyv na rozpočty Fondu národného majetku SR a Slovenského pozemkového fondu.

b) Odhad dopadov na životnú úroveň obyvateľstva, hospodárenie podnikateľskej sféry a iných právnických osôb

1. | Pri realizácii programov uvedených v materiále sa zvýši zamestnanosť v dotknutých územiach o cca 500 ľudí. Technické opatrenia na prevenciu hroziacich havárií a odstraňovanie starých ekologických záťaží zlepšia výrazne stav životného prostredia a kvalitu života obyvateľstva.
2. | Realizácia predmetných opatrení sa bude zadávať prostredníctvom verejného obstarávania. Úspešné firmy získajú pracovnú náplň na niekoľko rokov, čo bude pozitívne vplývať na ich existenciu a ekonomickú prosperitu.
3. | Súlad s prioritami a cieľmi hospodárskej politiky spočíva v konečnom dôsledku v zvýšení kvality životného prostredia a kvality života občanov.

c) Odhad dopadov  na životné prostredie

1. | Materiál  je v súlade s prioritami a cieľmi štátnej environmentálnej politiky schválenými vládou SR a NR SR v Stratégii, zásadách a prioritách štátnej environmentálnej politiky z roku 1993 a v Národnom environmentálnom akčnom programe II (uzn. vlády SR č. 1112/1999).
2. | Dodržiavanie zákona č. 127/1994 Z.z. o posudzovaní vplyvov na životné prostredie bolo zabezpečené v priebehu interného pripomienkového konania na MŽP SR. Dielčie projekty, ktoré sa z materiálu odvinú, budú tiež posúdené podľa uvedeného zákona.

d) Odhad dopadov na zamestnanosť 

	V prípade schválenia materiálu a realizácie navrhnutých programov dôjde jednoznačne k nárastu zamestnanosti.

2.i. | Rozsah nárastu zamestnanosti pri realizácii celého uvažovaného programu odhadujeme na cca 500 osôb.
2.ii. | Nárast zamestnanosti sa bude týkať:
| a) Území na severnom Slovensku (kraje Prešov a Žilina) ohrozených najviac zosuvmi  pôdy a povodňami.
| b) Území so starými environmentálnymi záťažami (napr. staré skládky) na celom Slovensku.
2.iii. | Časový horizont na realizáciu opatrení predstavuje roky 2004 až 2010.
2.iv. | Dostupnosť pracovnej sily na realizáciu uvažovaných opatrení nebude problémom. Opatrenia budú realizovať víťazi verejného obstarávania, ktorí si potrebných pracovníkov získajú.
2.v. | Spôsob vytvorenia pracovných miest, ich druh a finančné nároky si spracuje každý víťaz verejného obstarávania sám. Zdrojom nadobudnutia finančných prostriedkov bude rozpočet konkrétneho ministerstva (MŽP SR, MV SR, MV RR SR), odkiaľ sa budú uhrádzať práce vykonané víťazom verejnej súťaže na základe víťazných návrhov a následne spracovaných projektov.